|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Fii student pentru trei zile la Universitatea „Vasile Alecsandri” din Bacău!**

Comunicat de presă

Bacău, 03 aprilie 2015

**Asociația Liga Studențească din Universitatea „Vasile Alecsandri” din Bacău** în parteneriat cu **Universitatea „Vasile Alecsandri” din Bacău**organizează proiectul „STUDENT PENTRU TREI ZILE” *Învață să trăiești studențește*!, ce se va desfășura în perioada **6-8 aprilie 2015**, în cadrul programului național „*Școala altfel: Să știi mai multe, să fii mai bun!*”.

Scopul acestui proiect îl reprezintă integrarea elevilor ce se află în an terminal în mediul academic din centrele universitare, tinerii având ocazia de a experimenta viața de student și să participe la viața activă din campus, prin activitați educative, culturale și sociale. În plus, acest proiect are ca scop și acomodarea elevilor de liceu cu mediul universitar, facilitând o trecere mai ușoară de la modul de predare preuniversitar la cel potrivit sistemului de învățământ superior.

**Termenul limită** de depunere a [aplicațiilor](http://wedu.ro/aplicatii-student-pentru-un-weekend-2014/lista) este luni, 4 aprilie 2015.  
**Aplicațiile se depun la adresa**: [www.ligastudenteasca.ro/student-pentru-trei-zile/](http://www.ligastudenteasca.ro/student-pentru-trei-zile/)

Liga Studențească pune la dispoziție 25 de locuri pentru elevii din orașul Bacău și nu numai. Dacă vrei să experimentezi viața de student la maxim, nu rata această șansa!

Asociația Liga Studențească din Universitatea „Vasile Alecsandri” din Bacău a fost înființată în anul 1990 și este una dintre cele mai vechi organizații de acest tip din țară. Este reprezentată de studenți de la toate cele cinci facultăți ale Universității „Vasile Alecsandri” din Bacău și este membră a Uniunii Naționale a Studenților din România.

**Președinte Asociția Liga Studenteasca**

**Din Universitatea „Vasile Alecsandri” din Bacău**

**Munteanu Mihai Viorel**

**0747162698**

**liga\_studenteasca@yahoo.com**